Politiet i Norge anbefaler at man ikke giver penge til tiggere, efter at norsk TV har afsløret et større rumænsk netværk i Bergen, der har sendt millioner til Rumænien

- En nat i byen for to år siden inviterede jeg nogle tiggerpiger på 7-11 og sagde, at de kunne tage det de ville have af mad - jeg skulle nok betale.

- Men ingen af dem var sultne, og de valgte cola, chokolade ... og smøger.

- Det fik de og det så var første og sidste gang, jeg gav noget.

100 millioner til Rumænien

Sådan skriver norske Else E på NRKs Facebookside i en kommentar til NRK-dokumentaren Lykkelandet, der viser hvordan et rumænsk netværk på 140 personer styrer prostitutions- og tiggermarkedet i Bergen. Og at der de seneste fem år er sendt 100 millioner kroner fra privatpersoner i Bergen til privatpersoner i Romania.

Else E - som altså oplevede at tiggerne ikke var sultne - er ikke den eneste, der ikke vil give penge til de folk, der sidder med et pastickrus på jorden. Politimester Kaare Songstad fra Vest politidistriktet i bergen siger, at de penge du giver i en god mening, kan ende med at være med til at finansiere kriminalitet:

Se også: Regeringen vil slå hårdt ned på udenlandske tiggere

Svensker skifter holdning

- Vi anbefaler hellere at man giver penge til de organisationer, der hjælper de fattige rumænere i deres lokale miljø, siger han i en kommentar til afsløringerne, der også har skabt debat i Sverige. Her har Martin Valfridsson, som sidste år var Sveriges nationale udreder for udsatte EU-borgere, skiftet holdning til tiggeri. efter at han set programet:

- Jeg afleverede min rapport for et år siden (som konkluderede, at Sverige IKKE skulle forbyde tiggeri), men desværre - nu jeg har skiftet mening.

- Der foregår så meget udnyttelse, at vi ikke kan lade det foregå på den måde, siger Martin Valfridsson till Studio Ett.

Men hvad siger du? Giver du penge til tiggere - og burde tiggeri forbydes?